STYRK DET INTERNATIONALE FÆLLESSKAB.

Den 10. December var en af FN systemets vigtigste datoer for festligholdelse af FNs Menneskerettigheder, men også for gøre verdenssamfundet opmærksomme på vores fælles regler for et retssamfund.

Den 10. December 1948 vedtog FNs Generalforsamling “Verdenserklæringen om Menneskerettigheder”.

Siden er den 10.December hvert år blevet brugt til at understrege betydningen af nationernes efterlevelse af Menneskerettighedserklæringen for verdenssamfundet. Erklæringen indeholder de mest basale rettigheder for den enkelte borger i verdenssamfundet.

Eksempelvis skrives der i artikel 1, “Alle mennesker er født frie og lige i værdigheder og rettigheder.”

Siden er Menneskerettighedserklæringen blevet komplimenteret med specifkke konventioner, f.eks. Kvindekonventionen, Børnekonventionen osv.

I dag er der 193 nationer, der støtter Verdenserklæringen om Menneskerettigheder, men det skal også konstateres, at der er nationer, der dagligt overtræder de basale rettigheder. Journalister fængsles, politiske og religiøse leder tortureres, mange børn får ikke undervisning osv.

Styrken ligger i at FNs fællesskab støtter og overvåger, at menneskerettighedernes overholdelse og krænkelser kan indbringes for FNs institutioner og domstole, der korrigere de krænkelser nationerne har udøvet. Selv i dagens verdenssamfund er der behov for denne kritiske overvågning af menneskerettighederne. Menneskerettighedsdagen i Danmark blev brugt til at fokusere på krænkelser rundt om i verden, og de humanitære organisationer indsamlede penge til ofrene. Generelt er den danske befolkning meget generøse og oplyste om krænkelserne, uanset hvor de finder sted i verden.

Baggrunden for dette indlæg i debatten skal ses i vigtigheden af at styrke menneskerettighederne, og at FNs Generalsekretær Antonio Guterres, i forbindelse med FNs 75års Jubilæum, udarbejdede en rapport “Vores Fælles Dagsorden” (Our Common Agenda). Rapporten opfordrede verdens politiske ledere til at genopfriske Global Solidaritet i verdensamfundet midt i en Corona pandemi.

Vaccinen mod COVID 19 skal nå ud til hele verdenssamfundet. Global Solidaritet betyder Fællesskabets Ansvarlighed overfor verdenssamfundets udfordringer.

Generalsekretæren prioriterede udfordringerne:

1. Verdenssamfundet er konfronteret med krige og konflikter, uden der er politisk vilje til at tage initiativ og ansvar til løsning af problemerne.
2. Fattigdommen er igen stigende, og der er ikke den fornødne politiske vilje til at forebygge eller løse den.
3. Fattigdommen vil medføre voksende migration til bl.a. Europa og andre bedre stillede nationer,
4. Klimaforpligtigelsen i forhold til “Parisaftalen”bliver ikke opfyldt og det bliver svært, at se hvordan CO2 nedskæringerne nås inden 2050. Det nylige COP 26 møde i Glasgow giver ikke større forhåbninger.

Der mangler langtidsplanlægning globalt for at beskæftigelsen og økonomien kan sikre stabile leveforhold, ikke mindst for de unge i verdenssamfundet!

Efter denne opsang til FNs medlemsnationer og deres svar blev der udarbejdet 12 politiske specialområder, som medlemsnationerne skulle gå i gang med at gennemføre:

Beskyttelse af vor planet, Fremme fred og konfliktløsning, Fokusere på kvinder og pigers udvikling, Give FN-systemet mere betydning, osv.

Det er bl.a. planlagt, at der skal afholdes et nyt Socialt Topmøde i 2025.

Herudover startede der i det internationale civilsamfund opfølgning på Generalsekretærens oplæg “En Fælles Dagorden for Fremtiden” , som støtte til FN oplægget, der specificerede bl.a. samarbejdsprojekter, der kunne genindføres.

For Generalsekretæren er det afgørende, at alle i verdenssamfundet skal tage aktiv part i genaktiveringen af FNs formål og aktiviteter, bl.a. civilsamfundets organisationer. FN vil støtte et større og bredere samarbejde med civilorganisationerne og inddrage deres forslag i FNs aktiviteter. Generalsekretærene efterlyste nationale samarbejdsorganer, som FN kunne samarbejde med, men også sikre at de blev inddraget i FNs aktiviter!

I bestræbelserne på at genetablere FNs politiske udvikling, vil der blive afholdt et årligt “ Politisk Forum” for regeringer og alle samarbejdspartnerne for at diskutere og igangsætte yderligere aktiviteter, der har til formål at styrke FN og særorganisationernes aktiviteter. Herunder også at styrke prøvelse af kandidater til FNs Sikkerhedsråd. Et forslag der bliver aktuelt for Danmark, som kommende kandidat til FNs Sikkerhedsråd.

Midt i glæden over at en stor del af Danmarks befolkning tog del i FNs Menneskerettighedsdag den 10. December må det konstateres, at FN-forbundet i Danmark (ca. 360 medlemmer) alene ikke magter at tage udfordringen op fra FNs Generalsekretær om “Vores Fælles Dagsorden”, hverken organisatorisk eller økonomisk!

Regering og Folketing må tage initiativ til at starte dette paradigme skift, som FN har startet i erkendelse af behovet for en styrkelse af Fællesskabet internationalt og nationalt. Et første skridt kan være, at invitere FNs Generalsekretær Antonio Guteres til Danmark, for at møde og uddybe samarbejdet med de potentielle samarbejdspartnere, baseret på FN udspillet fra “Vores Fælles Dagsorden”.

Det vil være naturligt for Folketinget, at bidrage til at “Fællesskabsfølelsen styrkes” for at opbygge et internationalt ansvar byggende på FNs udspil. “Vores Fælles Dagsorden” skal publiceres og udbredes og det kan ske ved samarbejde med de danske NGOer. Der skal etableres et samarbejdsorgan for civilorganisationerne, som kan udgøre det nationale samarbejdsorgan FNs generalsekretær efterlyser. Det nationale samarbejdsorgan kan starte forberedelserne til dansk deltagelse i det kommende FN Sociale topmøde i 2025.

“Vores Fælles Dagsorden” vil supplere og fuldende FNs to andre politiske manifestationer, nemlig FNs 17 Verdensmål og Parisaftalerne. Fællesskab giver resultater til vores fælles klode.

København den 16. December 2021.

Hardy Hansen, tidligere forbundsformand for 3F

Kjeld Aakjær, international konsulent